
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

158. Σύσταση Ειδικής Υπηρεσίας Δημοσίων Έργων 

για τη μελέτη και κατασκευή Ολυμπιακών Έργων 
για τη διεξαγωγή των Ολυμπιακών Αγώνων του 
2004 (ΕΥΔΕ/ΟΕ 2004). 1 

159. Σύσταση Ειδικής Υπηρεσίας Δημοσίων Έργων 

για τη μελέτη και κατασκευή Ειδικών Συγκοινωνια¬ 
κών Έργων του Λεκανοπεδίου Αττικής (ΕΥΔΕ/ 
ΕΣΕΑ). 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 158 
Σύσταση Ειδικής Υπηρεσίας Δημοσίων Έργων για τη με¬ 
λέτη και κατασκευή Ολυμπιακών Έργων για τη διεξα¬ 
γωγή των Ολυμπιακών Αγώνων του 2004 (ΕΥΔΕ/ΟΕ 
2004). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 «περί 
αυξήσεως θέσεων προσωπικού του Υπουργείου Δημο¬ 
σίων Έργων και ρυθμίσεις συναφών θεμάτων» (ΦΕΚ Α' 
245/1977), όπως αυτές τροποποιήθηκαν και συμπληρώ¬ 
θηκαν με την παραγρ. 1 του άρθρου 23του Ν. 1418/1984 
(ΦΕΚ Α' 23). 

2. Τις διατάξεις του άρθρου 8 του Ν. 679/1977 όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚΑ' 138) σύμφωνα με τις οποίες θα κα¬ 
λυφθεί η προκαλούμενη από το διάταγμα δαπάνη. 

3. Τις διατάξεις του Ν.2730/1999 «Σχεδιασμός, ολο¬ 
κληρωμένη ανάπτυξη και εκτέλεση Ολυμπιακών Έργων 
και άλλες διατάξεις» (ΦΕΚΑ' 130). 

4. Τις διατάξεις του άρθρου 4 παραγ. 11 του Ν. 
2819/2000 «Ίδρυση Εταιρείας Ολυμπιακό Χωριό 2004, 
προστασία Ολυμπιακών Συμβόλων και Σημάτων και άλ¬ 
λες διατάξεις» (ΦΕΚ Α 84). 


5. Την με αριθμ. 18/22.4.2000 πράξη του Υπουργικού 
Συμβουλίου (ΦΕΚ 125 Α), με την οποία ανατίθεται η εκτέ¬ 
λεση ορισμένων έκτων Ολυμπιακών Έργων και εγκατα¬ 
στάσεων στο Υπουργείο Περιβάλλοντος, Χωροταξίας 
και Δημοσίων Έργων. 

6. Την με αριθμ. 208/2000 γνωμοδότηση του Συμβου¬ 
λίου της Επικράτειας, με πρόταση των Υπουργών Περι¬ 
βάλλοντος, Χωροταξίας και Δημοσίων Έργων και Πολι¬ 
τισμού αποφασίζουμε: 

Άρθρο 1 

Σύσταση, σκοπός, τίτλος, αρμοδιότητες και 
διάρκεια λειτουργίας 

1. Συνιστάται προσωρινά Ειδική Υπηρεσία Δημοσίων 
Έργων με τίτλο «Ειδική Υπηρεσία Δημοσίων Έργων με¬ 
λέτης και κατασκευής Ολυμπιακών Έργων» (ΕΥΔΕ/ΟΕ 
2004) και με αρμοδιότητα: 

α) Τη μελέτη και κατασκευή και την επίβλεψη και επο- 
πτεία της μελέτης και κατασκευής των κατωτέρω Ολυ¬ 
μπιακών Έργων, τα οποία θα εξυπηρετούντις αθλητικές 
εγκαταστάσεις και δραστηριότητες για τους Ολυμπια¬ 
κούς αγώνες του 2004: 

Το Ολυμπιακό Κέντρο Κωπηλασίας - Κανώ - Καγιάκ 
(Σχοινιάς Μαραθώνα). 

Το Ολυμπιακό Κέντρο Κανώ - Σλάλομ (Ριζάρι Μαρα¬ 
θώνα). 

Το Ολυμπιακό Κέντρο Ιστιοπλοΐας (Άγιος Κοσμάς). 

Την Ολυμπιακή Εγκατάσταση Βθαοά Ν/οΙΙθγ (Φαληρι- 
κός Όρμος). 

Τις Ολυμπιακές εγκαταστάσεις ΒαεθόαΙΙ, δοίΐόαΙΙ, 
ΗοοΙ<θγ, και ΒαάπιίηΙοη (Αντιπτέρισης) καθώς καιτου Κέ¬ 
ντρου Τοξοβολίας (Ελληνικό) και 

β) Τις αναπλάσεις που απαιτούνται στην περιοχή των 
ανωτέρω Ολυμπιακών Έργων. 

2. Η υπηρεσία αυτή ασκεί τις αρμοδιότητες της Προϊ- 
σταμένης Αρχής και της Διευθύνουσας Υπηρεσίας, σύμ¬ 
φωνα με τις διατάξεις που ισχύουν για την εκπόνηση των 
μελετών και την εκτέλεση των δημοσίων έργων. Για την 
άσκηση των αρμοδιοτήτων της Προϊσταμένης Αρχής 
εφαρμόζονται και οι διατάξεις του άρθρου 29 του Ν. 
1558/1985 (ΦΕΚΑ137). 

3. Έδρα της ΕΥΔΕ/ΟΕ 2004 ορίζεται η Αθήνα και η 

διάρκεια της λειτουργίας της ορίζεται πενταετής από 
την έναρξη ισχύος του παρόντος. 

Άρθρο 2 

Οργάνωση Προϊστάμενης Αρχής 

Για την άσκηση των αρμοδιοτήτων της Προϊστάμενης 
Αρχής, συνιστώνται τα εξής Τμήματα. 

1. Τμήμα Μελετών με αρμοδιότητα όλα τα θέματα που 
αφορούν τις μελέτες των ανωτέρω Ολυμπιακών Έργων. 
Γ ια τις μελέτες που ανατίθενται από την ΕΥΔΕ/ΟΕ 2004 
σε Μελετητικά Γ ραφεία, σύμφωνα με τις κείμενες διατά¬ 
ξεις, τις αρμοδιότητες της Διευθύνουσας Υπηρεσίας 
ασκεί το Τμήμα Μελετών της Προϊστάμενης Αρχής και 
τις αρμοδιότητες της Προϊστάμενης Αρχής ο Προϊστά¬ 
μενος της ΕΥΔΕ/ΟΕ 2004. 

2. Τμήμα Κατασκευών με αρμοδιότητα όλα τα θέματα 
που αφορούν την ανάθεση, εποπτεία και έλεγχο της κα¬ 
τασκευής των ανωτέρω Ολυμπιακών Έργων. 

3. Τμήμα Προγραμματισμού, με αρμοδιότητα για τα 
θέματα προγραμματισμού των ανωτέρω Ολυμπιακών 
Έργων, μέριμνας χρηματοδότησης, παρακολούθησης, 
απορρόφησης των πιστώσεων, αποτύπωσης σχεδίων 
προόδου των έργων και μελετών, καταγραφής και 
εφαρμογής σχεδίων και διαδικασιών για την εφαρμογή 
συστημάτων διασφάλισης ποιότητας, την προβολή των 
έργων στο εσωτερικό και εξωτερικό και την εφαρμογή 
συστημάτων μηχανοργάνωσης για την παρακολούθηση 
των έργων και μελετών των έργων αυτών. 

Γ ια την πραγματοποίηση των ανωτέρω το τμήμα συ¬ 
νεργάζεται με τα άλλα τμήματα της Υπηρεσίας. 

4. Τμήμα Διοικητικού-Οικονομικού, με αρμοδιότητα 
για όλα τα διοικητικά και οικονομικά θέματα της ΕΥ- 
ΔΕ/ΟΕ 2004. 

Άρθρο 3 

Οργάνωση Διευθύνουσας Υπηρεσίας 

Για την άσκηση των αρμοδιοτήτων της Διευθύνουσας 
Υπηρεσίας συνιστάται: 

1. Τμήμα Κατασκευών με αρμοδιότητα για όλα τα θέ¬ 
ματα που αφορούν τη διοίκηση, την παρακολούθηση και 
τον έλεγχο της κατασκευής των παραπάνω Ολυμπιακών 
Έργων. 

Το παραπάνω Τμήμα ασκεί και τις αρμοδιότητες της 
Διευθύνουσας Υπηρεσίας στις περιπτώσεις εκπόνησης 
μελετών μέσω των εγκατεστημένων αναδοχών κατα¬ 
σκευής των έργων. 

2. Στο Τμήμα Κατασκευών της ανωτέρω παραγράφου 
1 συνιστώνται τα εξής γραφεία: 

α) Γ ραφείο Μελετών για όλες τις μελέτες έργων που 
εκπονούνται από τους αναδόχους κατασκευής των έρ¬ 
γων. 

β) Γ ραφείο Κατασκευών για όλα τα θέματα που αφο¬ 
ρούν στη διοίκηση, παρακολούθηση και έλεγχο κατα¬ 
σκευής των έργων. 

γ) Γ ραφείο Ποιοτικού Ελέγχου για όλα τα θέματα ελέγ¬ 
χου της ποιότητας των χρησιμοποιούμενων στα έργα 
υλικών και του ποιοτικού ελέγχου των κατασκευών. 

δ) Γ ραφείο Διοικητικού-Οικονομικού για όλα τα διοικη¬ 
τικά και οικονομικά θέματα του Τμήματος. 


Άρθρο 4 

Προϊστάμενοι Υπηρεσιών Τμημάτων και Γ ραφείων - 
Αναπλήρωση 

1. Της ΕΥΔΕ, προΐστανται υπάλληλοι του Κλάδου ΠΕ 
Πολιτικών Μηχανικών ή Αρχιτεκτόνων Μηχανικών ή 
Αγρονόμων Τ οπογράφων Μηχανικών της Γ ενικής Γ ραμ- 
ματείας Δημοσίων Έργων, των Τμημάτων της ΕΥΔΕ 
προΐστανται υπάλληλοι ΠΕ Πολιτικοί Μηχανικοί, Αρχιτέ¬ 
κτονες Μηχανικοί ή Τοπογράφοι Μηχανικοί, πλην του 
Τμήματος Διοικητικού Οικονομικού, στο οποίο προίστα- 
ται υπάλληλος του Κλάδου ΠΕ Διοικητικού - Οικονομι¬ 
κού. 

Των Γραφείων της ΕΥΔΕ προΐστανται υπάλληλοι ΠΕ 
Πολιτικοί Μηχανικοί, Αρχιτέκτονες Μηχανικοί, Τοπογρά¬ 
φοι Μηχανικοί, Ηλεκτρολόγοι Μηχανικοί, Μηχανολόγοι 
Μηχανικοί. 

2. Η ΕΥΔΕ/ΟΕ 2004 είναι κεντρική υπηρεσία σε επίπε¬ 
δο Διεύθυνσης και ασκεί αρμοδιότητες Προϊσταμένης 
Αρχής για την εκπόνηση μελετών και την κατασκευή έρ¬ 
γων, σύμφωνα με τις διατάξεις του παρόντος Διατάγμα¬ 
τος. Ο Προϊστάμενος της ΕΥΔΕ/ΟΕ 2004 συμμετέχει 
στα αρμόδια Τμήματα του Συμβουλίου Δημοσίων Έρ¬ 
γων (Τμήμα Κατασκευών και Τμήμα Μελετών), των οποί¬ 
ων η σύνθεση καθορίζεται με τις διατάξεις του άρθρου 5 
της υπ'αριθμ. 80855/5439/6.8.92 απόφασης των Υπουρ¬ 
γών Προεδρίας της Κυβέρνησης και Περιβάλλοντος, 
Χωροταξίας και Δημοσίων Έργων και του Υφυπουργού 
Περιβάλλοντος,Χωροταξίας και Δημοσίων Έργων (ΦΕΚ 
573 Β', παρ. 2 στοιχείο γ' καιπαρ.3 στοιχείο δ'), ως μέλος 
και εισηγητής για τα θέματα της ΕΥΔΕ/ΟΕ 2004, ανα- 
πληρούμενος σύμφωνα με τα οριζόμενα στις διατάξεις 
αυτές. Επίσης με την αυτή ιδιότητα μετέχει στην Επι¬ 
τροπή Επιλογής Μελετητών, για μελέτες αρμοδιότητας 
της ΕΥΔΕ/ΟΕ 2004. 

3. Τον Προϊστάμενο της ΕΥΔΕ απουσιάζοντα ή κωλυό¬ 
μενο αναπληρώνει ο Προϊστάμενος του Τμήματος Κατα¬ 
σκευών και σε περίπτωση που και αυτός απουσιάζει ή 
κωλύεται ο Προϊστάμενος του Τμήματος Μελετών. 

4. Τον Προϊστάμενο του Τμήματος Κατασκευών της 
Προϊσταμένης Αρχής αναπληρώνει ο Προϊστάμενος του 
Τμήματος Μελετώνή Προϊστάμενος του Τμήματος Προ¬ 
γραμματισμού. 

Τον Προϊστάμενο του Τμήματος Μελετών ή του Τμή¬ 
ματος Προγραμματισμού απουσιάζοντα ή κωλυόμενο 
αναπληρώνει αντίστοιχα ο Προϊστάμενος του αντίστοι¬ 
χου άλλου Τμήματος. 

5. Τον Προϊστάμενο του Τμήματος Κατασκευών Έρ¬ 
γων, που ασκεί τις αρμοδιότητες της Διευθύνουσας 
Υπηρεσίας απουσιάζοντα ή κωλυόμενο αναπληρώνει ο 
Προϊστάμενος του Γραφείου Κατασκευών. 

Άρθρο 5 

Προδιαγραφές - Κανονισμοί Έργων 

Στις περιπτώσεις που διαπιστώνεται έλλειψη ή ανάγκη 
αναθεώρησης προδιαγραφών ή κανονισμών αναγκαίων 
για την ποιοτική και άρτια προώθηση των μελετών και 
έργων αρμοδιότητας ΕΥΔΕ/ΟΕ 2004 επιτρέπεται με ευ¬ 
θύνη της ΕΥΔΕ η σύνταξη προδιαγραφών, κανονισμών, 
πρότυπων συμβατικών τευχών που εγκρίνονται με από¬ 
φαση του Υπουργού ΠΕΧΩΔΕ, σύμφωνα με τις διατά- 

ξεις του άρθρου 18 παρ. 4 και του άρθρου 21 παρ. 1 του 
Ν. 1418/1984. 

Άρθρο 6 

Θέσεις Προσωπικού - Στελέχωση Υπηρεσίας 

1. Οι θέσεις προσωπικού της ΕΥΔΕ/ΟΕ 2004 καθορί¬ 
ζονται σε εκατόν τριάντα οκτώ υπαλλήλους και κατανέ- 
μονται κατά κλάδους και κατηγορίες στις ακόλουθες ει¬ 
δικότητες: 


α. ΚΑΤΗΓΟΡΙΑ ΠΕ 

ΘΕΣΕΙΣ 

Πολιτικών Μηχανικών 

22 

Αρχιτεκτόνων Μηχανικών 

12 

Μηχανολόγων Ηλεκτρ/γων Μηχ/κών 

10 

Τοπογράφων Μηχ/κών 

7 

Χημικών Μηχανικών 

1 

Πληροφορικής 

2 

Διοικητικού - Οικονομικού 

2 

Γ εωλόγων 

4 

Μηχανικών Γεωλογίας-Γεωτεχνικής 

4 

Γ εωπόνων Δασολόγων 

4 

Περιβαλλοντολόγους 

3 

Πολεοδόμους 

2 

β. ΚΑΤΗΓΟΡΙΑ ΤΕ 

ΘΕΣΕΙΣ 

Τεχνολογικών Εφαρμογών 

12 

Διοικητικού-Λογιστικού 

4 

Πληροφορικής 

2 

Τεχνολογίας Γεωπονίας 

4 

γ. ΚΑΤΗΓΟΡΙΑ ΔΕ 

ΘΕΣΕΙΣ 

Τεχνικού 

15 

Προσωπικού Η/Υ-Χειριστές 

8 

Διοικητικού-Λογιστικού 

10 

δ. ΚΑΤΗΓΟΡΙΑ ΥΕ 

ΘΕΣΕΙΣ 

Βοηθητικού Προσωπικού (Επιμελητών) 

4 

Οδηγών 

6 

Σύνολο 

138 


2. Η στελέχωση της ΕΥΔΕ/ΟΕ 2004 γίνεται με μόνιμους 
ή με σύμβαση υπαλλήλους που υπηρετούν στις Υπηρε¬ 
σίες της Γενικής Γραμματείας Δημοσίων Έργων, με 
αποσπάσεις υπαλλήλων από άλλους φορείς του δημό¬ 
σιου τομέα που σχετίζονται με την κατασκευή ή τη χρή¬ 
ση των έργων, με προσλήψεις προσωπικού με σύμβαση 
έργου, με σύμβαση ιδιωτικού δικαίου ορισμένου χρό¬ 
νου, και με προσλήψεις ειδικού επιστημονικού προσωπι¬ 
κού, σύμφωνα με τις κείμενες διατάξεις. 

Άρθρο 7 

Ανάθεση καθηκόντων Συμβούλων 

Η ΕΥΔΕ/ΟΕ 2004 μπορεί να αναθέτει σύμφωνα με τις 
εκάστοτε ισχύουσες διατάξεις της Εθνικής και Κοινοτι¬ 
κής νομοθεσίας, καθήκοντα συμβούλων οποιαδήποτε 
ειδικότητας (τεχνικού, οικονομικού, διοίκησης και δια¬ 
χείρισης κ.λπ.), σε ημεδαπά ή αλλοδαπά φυσικά ή νομι¬ 
κά πρόσωπα για την υποβοήθηση των υπηρεσιών της 
ΕΥΔΕ. 


Άρθρο 8 

Μεταβίβαση αρμοδιοτήτων για εκπονούμενες μελέτες 
και εκτελούμενα έργα 

Οι αρμοδιότητες που έχουν ανατεθεί μέχρι σήμερα σε 
άλλες Υπηρεσίες και αφορούν την εκτέλεση (μελέτη-κα- 
τασκευή) των παραπάνω Ολυμπιακών Έργων ή τμημά¬ 
των αυτών, μεταφέρονται στην ΕΥΔΕ/ΟΕ 2004 από την 
έναρξη λειτουργίας της Υπηρεσίας αυτής. 

Άρθρο 9 
Έναρξη ισχύος 

Η ισχύς του Διατάγματος αυτού αρχίζει από την δημο¬ 
σίευσή του στην Εφημερίδα της Κυβερνήσεως.Στον 
Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 8 Ιουνίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΚΩΝ. ΛΑΛΙΩΤΗΣ ΘΕΟΔ. ΠΑΓΚΑΛΟΣ 

-♦- 

( 2 ) 

Σύσταση Ειδικής Υπηρεσίας Δημοσίων Έργων για τη με¬ 
λέτη και κατασκευή Ειδικών Συγκοινωνιακών Έργων 
του Λεκανοπεδίου Αττικής (ΕΥΔΕ/ΕΣΕΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 «περί 
αυξήσεως θέσεων προσωπικού του Υπουργείου Δημο¬ 
σίων Έργων και ρυθμίσεις συναφών θεμάτων» (ΦΕΚ Α' 
245/1977), όπως αυτές τροποποιήθηκαν και συμπληρώ¬ 
θηκαν με την παρ. 1 του άρθρου 23 του Ν. 1418/1984 
(ΦΕΚ Α' 23). 

2. Τις διατάξεις του άρθρου 8 του Ν. 679/1977 όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚΆ 138) σύμφωνα με τις οποίες θα κα¬ 
λυφθεί η προκαλούμενη από το διάταγμα δαπάνη. 

3. Την με αριθμ. 198/2000 γνωμοδότηση του Συμβουλίου 
της Επικράτειας, με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων αποφασίζουμε: 

Άρθρο 1 

Σύσταση, τίτλος, αρμοδιότητες και διάρκεια 
λειτουργίας 

Ι.Συνιστάται προσωρινά Ειδική Υπηρεσία Δημοσίων 
Έργων με τίτλο «Ειδική Υπηρεσία Δημοσίων Έργων για 
τη μελέτη και κατασκευή Ειδικών Συγκοινωνιακών Έρ¬ 
γων του Λεκανοπεδίου Αττικής (ΕΥΔΕ/ΕΣΕΑ)» και με 
αρμοδιότητα για τα θέματα που αφορούν στην ανάθε¬ 
ση, εκπόνηση, επίβλεψη, έλεγχο και έγκριση μελετών 
και στη διοίκηση, εποπτεία, παρακολούθηση και έλεγ- 

χο της κατασκευής των κάτωθι Ειδικών Συγκοινωνια¬ 
κών Έργων όπως και άλλων Συγκοινωνιακών Έργων, 
που θα ανατεθούν στην ΕΥΔΕ/ΕΣΕΑ, ορισμένα από τα 
οποία θα εξυπηρετούν τόσο τις αθλητικές εγκαταστά¬ 
σεις και δραστηριότητες για τους Ολυμπιακούς Αγώ¬ 
νες του 2004 όσο και άλλες σημαντικές υποδομές Με¬ 
ταφορών, Συγκοινωνιών, Αθλητισμού και Πολιτισμού 
στην Αττική. 

α. Λεωφόρος Μαραθώνος και το υπόλοιπο δίκτυο Μα¬ 
ραθώνιας διαδρομής. 

β. Σύνδεση του υπάρχοντος οδικού δικτύου με το Κω¬ 
πηλατικό Κέντρο Σχοινιά. 

γ. Σύνδεση Ιπποδρόμου και Ιππικού Κέντρου με Ε.Ο. 
Σταυρού - Λαυρίου. 

δ. Σύνδεση Σκοπευτηρίου με Ε.Ο. Σταυρού - Λαυρίου 
και υπόλοιπο επαρχιακό και τοπικό οδικό δίκτυο, 
ε. Ολυμπιακός Δακτύλιος. 

• Λεωφόρος Κηφισσού: Οδικά και υδραυλικά έργα 
από Τρεις Γέφυρες έως (Παραλία) Ακτή Ποσειδώνος. 

• Λεωφόρος Ποσειδώνος: Από Στάδιο Ειρήνης και Φι¬ 
λίας (ΣΕΦ) έως Άγιο Κοσμά. 

• Λεωφόροι: Συγγρού - Καλλιρρόης - Β. Κων/νου - Κη¬ 
φισίας (έως Σταυρού - Ελευσίνας). 

στ. Κυκλοφοριακά Έργα περί το Ολυμπιακό Αθλητικό 
Κέντρο Αθηνών (ΟΑΚΑ). 

ζ. Λεωφόρος Κύμης και επέκτασή της μέχρι το Ολυ¬ 
μπιακό Χωριό. 

η. Κυκλοφοριακά έργα εξυπηρέτησης των Αθλητικών 
Εγκαταστάσεων: 

• Νίκαιας (Γυμναστήριο Άρσης Βαρών). 

• Ζεφυρίου (Κέντρο Πάλης). 

• Γήπεδο Ολυμπιακού (Ρέντη). 

θ. Σήραγγα Υμηττού με τα των προσβάσεών της. 
ι. Νότια επέκταση Δυτικής Περιφερειακής Λεωφόρου 
Υμηττού. 

ια. Σταυρός - Ραφήνα (Νέα οδός από Κόμβο Αττικής 
Οδού έως τη διασταύρωση Λεωφ. Μαραθώνος προς Ρα¬ 
φήνα) . 

ιβ. Διαπλάτυνση και αναβάθμιση της Λεωφόρου Αγίας 
Άννης 

ιγ. Λεωφόρος Σταυρού-Λαυρίου 
ιδ. Αναβάθμιση Λεωφόρου Μεσογείων 
ιε. Οδικός Άξονας Βάρης - Κορωπίου 
ιστ. Περιφερειακή Λεωφόρος Λιμενικής Ζώνης Πει¬ 
ραιά από Νέο Φάληρο έως Κόμβο Σταυριανού (Σχιστό). 

ιζ. Ε.Ο. Αθηνών - Κορίνθου από Ανισόπεδο Κόμβο Κα¬ 
βάλας έως Διόδια Ελευσίνας, 
ιη. Λεωφόρος Ασπροπύργου (Λεωφόρος ΝΑΤΟ). 

2. Η «ΕΥΔΕ/Ειδικά Συγκοινωνιακά Έργα Αττικής», 
ασκεί αρμοδιότητες Διευθύνουσας Υπηρεσίας και Προ'ί- 
σταμένης Αρχής, σύμφωνα με τις ισχύουσες διατάξεις 
για τη μελέτη και εκτέλεση έργων (προγραμματισμός, 
μελέτη, κατασκευή). Τα έργα αρμοδιότητας της ΕΥΔΕ 
είναι δυνατόν είτε να χρηματοδοτούνται αποκλειστικά 
από εθνικούς πόρους, είτε να συγχρηματοδοτούνται 
από τα Ταμεία της Ευρωπαϊκής Ένωσης είτε να εκτε- 
λούνται με αυτοχρηματοδότηση. 

Γ ια την άσκηση των αρμοδιοτήτων της Προϊστάμενης 
Αρχής εφαρμόζονται και οι διατάξεις του άρθρου 29 του 
Ν. 1558/1985 (ΦΕΚΆ 137). 

3. Έδρα της ΕΥΔΕ/ΕΣΕΑ ορίζεται η Αθήνα και η διάρ¬ 


κεια της λειτουργίας της ορίζεται εξαετής απάτην έναρ¬ 
ξη ισχύος του παρόντος Προεδρικού Διατάγματος. 

4. Για τους άξονες των οδικών έργων στους οποίους 
εκτελούνται έργα με ευθύνη της ΕΥΔΕ/ΕΣΕΑ σύμφωνα 
με το παρόν Διάταγμα, η αρμοδιότητα συντήρησης και 
μικρών βελτιώσεων στα ήδη υφιστάμενα τμήματα των 
αξόνων εξακολουθεί να ανήκει στις αρμόδιες, σύμφωνα 
με τις εκάστοτε ισχύουσες διατάξεις, Τεχνικές Υπηρε¬ 
σίες του Κράτους. 

Άρθρο 2 

Οργάνωση Προϊστάμενης Αρχής 

Γ ια την άσκηση των αρμοδιοτήτων της Προϊστάμενης 
Αρχής συνιστώνται τα ακόλουθα τμήματα: 

α. Τμήμα Μελετών με αρμοδιότητα για όλα τα θέματα 
που αφορούν στις μελέτες των έργων που αναφέρονται 
στο άρθρο 1 του παρόντος. Γιατις μελέτες που ανατίθε¬ 
νται από την ΕΥΔΕ/ΕΣΕΑ σε Μελετητικά Γ ραφεία, σύμ¬ 
φωνα με τις κείμενες διατάξεις, τις αρμοδιότητες της Δι- 
ευθύνουσας Υπηρεσίας ασκεί το Τμήμα Μελετών της 
Προϊστάμενης Αρχής και τις αρμοδιότητες της Προϊ¬ 
στάμενης Αρχής ο Προϊστάμενος της ΕΥΔΕ/ΕΣΕΑ. 

β. Τμήμα Κατασκευών με αρμοδιότητα για όλα τα θέ¬ 
ματα που αφορούν στην ανάθεση, εποπτεία και έλεγχο 
της κατασκευής των έργων της παραγράφου (α) του πα¬ 
ρόντος. 

γ. Τμήμα Προγραμματισμού με αρμοδιότητα για θέμα¬ 
τα προγραμματισμού των έργων της ΕΥΔΕ/ΕΣΕΑ, μέρι¬ 
μνας χρηματοδότησης, παρακολούθησης απορρόφη¬ 
σης πιστώσεων, αποτύπωσης σχεδίων προόδου των με¬ 
λετών και των έργων, καταγραφής και εφαρμογής 
σχεδίων και διαδικασιών για την εφαρμογή συστημάτων 
διασφάλισης ποιότητας, την προβολή των έργων στο 
εσωτερικό και στο εξωτερικό και την τήρηση συστημά¬ 
των μηχανοργάνωσης για την παρακολούθηση των με¬ 
λετών των έργων. 

δ. Τ μήμα Παρακολούθησης και προώθησης των απαι- 
τούμενων απαλλοτριώσεων, παρακολούθησης και προ¬ 
ώθησης της διαδικασίας τροποποίησης σχεδίου πόλε- 
ως και διασφάλισης των απαιτούμενων πιστώσεων. 

ε. Τμήμα Διοικητικού-Οικονομικού με αρμοδιότητα 
όλα τα διοικητικά και οικονομικά θέματα της 
ΕΥΔΕ/ΕΣΕΑ. 

Αρθρο 3 

Οργάνωση Διευθύνουσας Υπηρεσίας 

1. Για την άσκηση των αρμοδιοτήτων της Διευθύνου- 
σας Υπηρεσίας για τα έργα της ΕΥΔΕ/ΕΣΕΑ συνιστάται 
Τμήμα Κατασκευής Έργων (ΤΚΕ) με αρμοδιότητα για τα 
θέματα που αφορούν τη διοίκηση, παρακολούθηση και 
τον έλεγχο της κατασκευής των παραπάνω έργων. 

Όταν στους αναδόχους εγκατεστημένων εργολαβιών 
ανατίθεται η εκπόνηση μελετών, το ΤΚΕ ασκεί και αρμο¬ 
διότητες Διευθύνουσας Υπηρεσίας. 

2. Στο ΤΚΕ συνιστώνται τα εξής γραφεία: 

α) Γ ραφείο Μελετών για τις μελέτες έργων που εκπο¬ 
νούνται από τους αναδόχους κατασκευής των έργων. 

β) Γ ραφείο Κατασκευών για όλα τα θέματα που αφο¬ 
ρούν στη διοίκηση, παρακολούθηση και έλεγχο κατα¬ 
σκευής των έργων. 

γ) Γ ραφείο Ποιοτικού Ελέγχου για όλα τα θέματα ελέγ- 

χου της ποιότητας των χρησιμοποιούμενων στα έργα 
υλικών και του ποιοτικού ελέγχου των κατασκευών. 

δ) Γραφείο Διοικητικού-Οικονομικού για όλα τα διοικη¬ 
τικά και οικονομικά θέματα του τμήματος. 

Άρθρο 4 

Προϊστάμενος Υπηρεσιών, Τμημάτων και Γ ραφείων - 
Αναπλήρωση 

1. Της ΕΥΔΕ/ΕΣΕΑ προΐσταται υπάλληλος ΠΕ Πολιτι¬ 
κός Μηχανικός. Στο Τμήμα Μελετών προΐσταται υπάλ¬ 
ληλος ΠΕ Πολιτικός Μηχανικός ή Αγρονόμος Τοπογρά¬ 
φος Μηχανικός, στο Τμήμα Κατασκευών προΐσταται 
υπάλληλος ΠΕ Πολιτικός Μηχανικός, στον Τομέα Προ¬ 
γραμματισμού προΐοταται υπάλληλος ΠΕ Πολιτικός Μη¬ 
χανικός ή Αγρονόμος Τοπογράφος Μηχανικός ή Αρχιτέ- 
κτων Μηχανικός, του Τμήματος Διοικητικού - Οικονομι¬ 
κού προΐστανται υπάλληλοι ΠΕ των σχολών που 
προβλέπονται να πληρούν θέσεις του αντίστοιχου κλά¬ 
δου μονίμου προσωπικού της Γενικής Γραμματείας Δη¬ 
μοσίων Έργων. 

Του ΤΚΕ προΐστανται Τεχνικοί Υπάλληλοι κατηγορίας 
ΠΕ των κλάδων Πολιτικών Μηχανικών και Τοπογράφων 
Μηχανικών, του Γ ραφείου Ποιοτικού Ελέγχου του ΤΚΕ 
μπορεί να προΐσταται και υπάλληλος του κλάδου Π Ε Χη¬ 
μικών Μηχανικών. 

2. Η ΕΥΔΕ/ΕΣΕΑ είναι κεντρική υπηρεσία σε επίπεδο 
Διεύθυνσης και ασκεί αρμοδιότητες Προϊσταμένης Αρ¬ 
χής για την εκπόνηση μελετών και την κατασκευή έργων 
σύμφωνα με τις διατάξεις του παρόντος Διατάγματος. Ο 
Προϊστάμενος της ΕΥΔΕ/ΕΣΕΑ συμμετέχει στα αρμόδια 
τμήματα του Συμβουλίου Δημοσίων Έργων (Τμήμα Κα¬ 
τασκευών και Τμήμα Μελετών), των οποίων η σύνθεση 
καθορίζεται με τις διατάξεις του άρθρου 5της υπ’ αριθμ. 
80855/5439/6.8.92 Απόφασης των Υπουργών Προε¬ 
δρίας της Κυβέρνησης και Περιβάλλοντος, Χωροταξίας 
και Δημοσίων Έργων και του Υφυπουργού Περιβάλλο¬ 
ντος, Χωροταξίας και Δημοσίων Έργων (παρ.2 στοιχείο 
γ' και παρ.3 στοιχείο δ') (ΦΕΚ 573 Β'), ως μέλος και ειση¬ 
γητής για τα θέματα της ΕΥΔΕ/ΕΣΕΑ, αναπληρούμενος 
σύμφωνα μετά οριζόμενα στις διατάξεις αυτές. Επίσης 
με την αυτή ιδιότητα μετέχει στην Επιτροπή Επιλογής 
Μελετητών, για μελέτες αρμοδιότητας της ΕΥΔΕ/ΕΣΕΑ. 

3. Τον Προϊστάμενο της ΕΥΔΕ/ΕΣΕΑ απουσιάζοντα ή 
κωλυόμενο αναπληρώνει ο Προϊστάμενος του Τμήμα¬ 
τος Κατασκευών και σε περίπτωση που και αυτός απου¬ 
σιάζει ή κωλύεται ο Προϊστάμενος του Τμήματος Μελε¬ 
τών. 

4. Τον Προϊστάμενο του Τμήματος Κατασκευών της 
Προϊστάμενης Αρχής απουσιάζοντα ή κωλυόμενο ανα¬ 
πληρώνει ο Προϊστάμενος του Τμήματος Μελετών και 
σε περίπτωση που και αυτός απουσιάζει ή κωλύεται ο 
Προϊστάμενος του Τμήματος Προγραμματισμού. 

5. Τον Προϊστάμενο του Τμήματος Κατασκευών, που 
ασκεί τις αρμοδιότητες της Δ/νουσας Υπηρεσίας απου¬ 
σιάζοντα ή κωλυόμενο αναπληρώνει ο Προϊστάμενος 
του Γ ραφείου Κατασκευών. 

Αρθρο 5 

Προδιαγραφές - Κανονισμοί Έργων 

Στις περιπτώσεις που διαπιστώνεται έλλειψη ή ανάγκη 
αναθεώρησης προδιαγραφών ή κανονισμών αναγκαίων 


για την ποιοτική και άρτια προώθηση των μελετών και 
έργων αρμοδιότητας ΕΥΔΕ/ΕΣΕΑ επιτρέπεται με ευθύ¬ 
νη της ΕΥΔΕ η σύνταξη προδιαγραφών, κανονισμών, 
προτύπων Συμβατικών Τευχών, που εγκρίνονται με από¬ 
φαση του Υπουργού ΠΕΧΩΔΕ, σύμφωνα με τις διατά¬ 
ξεις του άρθρου 18παρ. 4 και του άρθρου 21 παρ. 1 του 
Ν. 418/1984. 

Άρθρο 6 

Στελέχωση Υπηρεσίας 

1. Οι θέσεις προσωπικού της ΕΥΔΕ/ΕΣΕΑ καθορίζο¬ 
νται σε εκατόν πενήντα ένα (151) υπαλλήλους και κατα- 
νέμονται κατά κλάδους και κατηγορίες στις ακόλουθες 
ειδικότητες: 


α.ΚΑΤΗΓΟΡΙΑ ΠΕ 

ΘΕΣΕΙΣ 

Πολιτικών Μηχανικών 

32 

Αρχιτεκτόνων Μηχανικών 

8 

Μηχανολόγων Ηλεκτ/γων Μηχανικών 

7 

Τοπογράφων Μηχ/κών 

1 

Χημικών Μηχανικών 

2 

Πληροφορικής 

2 

Διοικητικού-Οικονομικού 

2 

Γ εωλόγων 

2 

Μηχανικών Γεωλογίας-Γεωτεχνικής 

2 

Γ εωπόνων Δασολόγων 

3 

Φυσικούς εξειδικευμένους στο Περιβάλλον 2 

β.ΚΑΤΗΓΟΡΙΑ ΤΕ 

ΘΕΣΕΙΣ 

Τεχνολογικών Εφαρμογών 

30 

Διοικητικού-Λογιστικού 

5 

Πληροφορικής 

2 

Τεχνολογίας Γεωπονίας 

3 

γ. ΚΑΤΗΓΟΡΙΑ ΔΕ 

ΘΕΣΕΙΣ 

Τεχνικού 

16 

Προσωπικού Η/Υ 

6 

Διοικητικού-Λογιστικού 

10 

Δακτυλογράφων 

6 

δ. ΚΑΤΗΓΟΡΙΑ ΥΕ 

ΘΕΣΕΙΣ 

Βοηθητικού Προσωπικού (Επιμελητών) 

3 

Φυλάκων - Νυχτοφυλάκων 

3 

Οδηγοί 

4 

Σύνολο 

151 


2. Η στελέχωση της ΕΥΔΕ/ΕΣΕΑ γίνεται με μόνιμους ή 
με σύμβαση υπαλλήλους, που υπηρετούν στις Υπηρε¬ 
σίες της Γενικής Γραμματείας Δημοσίων Έργων, με 
αποσπάσεις από άλλους Φορείς του Δημόσιου Τομέα, 
που σχετίζονται με την κατασκευή ή τη χρήση των έργων 
και όταν δεν υπάρχουν οι αντίστοιχες ειδικότητες ή δεν 
μπορεί να διατεθεί προσωπικό αναλογών προσόντων, με 
πρόσληψη ειδικού επιστημονικού προσωπικού, με σύμ¬ 
βαση ιδιωτικού δικαίου ορισμένου χρόνου, σύμφωνα με 
τις κείμενες διατάξεις. 

Άρθρο 7 

Ανάθεση καθηκόντων Συμβούλων 
Η ΕΥΔΕ/ΕΣΕΑ μπορεί να αναθέτει σύμφωνα με τις εκά- 

στοτε κείμενες διατάξεις Εθνικής και Κοινοτικής Νομο¬ 
θεσίας, καθήκοντα συμβούλων οποιοσδήποτε ειδικότη¬ 
τας (Τεχνικού, Οικονομικού, Διοίκησης, Διαχείρισης, 
Οργάνωσης κλπ.) σε ημεδαπά ή αλλοδαπά φυσικά ή νο¬ 
μικά πρόσωπα. 

Άρθρο 8 

Μεταβίβαση αρμοδιοτήτων για εκπονούμενες μελέτες 
και εκτελούμενα έργα 

Αρμοδιότητες που έχουν ανατεθεί μέχρι σήμερα σε 
άλλες Υπηρεσίες της Γενικής Γραμματείας Δημοσίων 
Έργων του ΥΠΕΧΩΔΕ και αφορούν στην εκτέλεση (με¬ 
λέτη ή κατασκευή) έργων στις οδικές αρτηρίες της παρ. 
1 του άρθρου 1 ασκούνται πλέον από την ΕΥΔΕ/ΕΣΕΑ 
μέσα σε δύο μήνες από την έναρξη ισχύος του παρόντος 
Διατάγματος. 


Αρθρο 9 
Έναρξη ισχύος 

Η ισχύς του Διατάγματος αυτού αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος Διατάγματος. 

Αθήνα, 8 Ιουνίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΝΣΤΑΝΤΙΝΟΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.β 1.0Γ 

Θ-ΓΠ3Μ: \Λ/θ5ΐΤ133ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































